**Verejný záujem** je všeobecne pojem, ktorý sa uplatňuje najmä vo verejnej politike, verejnej správe, etike a práve a vzťahuje sa na spoločné dobro a spoločenský prospech.

Má skoršie filozofické korene a považuje sa za jadro demokratických teórií vládnutia, často v spojení s ďalšími dvoma pojmami výhodnosť a potreba. Prvýkrát explicitne aplikovaný od začiatku 20. storočia. Verejný záujem rýchlo prijali a spopularizovali právnici zaoberajúci sa ľudskými právami v 60. rokoch 20. storočia a odvtedy bol začlenený aj do iných oblastí, ako je žurnalistika a technológie.

Právna definícia
----------------

Na Slovensku pojem nie je definovaný legislatívne pre všetky prípady. Rôzne zákony ho definujú rôznym spôsobom. Napr. Zákon č. 552/2003 Z. z. o výkone práce vo verejnom záujme definuje verejný záujem ako: „*záujem, ktorý prináša majetkový prospech alebo iný prospech všetkým občanom alebo väčšine občanov*." 

Ústavný zákon 357/2004 Z. z. o ochrane verejného záujmu pri výkone funkcií verejných funkcionárov definuje verejný záujem ako „*taký záujem, ktorý prináša majetkový prospech alebo iný prospech všetkým občanom alebo mnohým občanom*".

Zákon 122/2013 Z.z. (o ochrane osobných údajov a o zmene a doplnení niektorých zákonov) ho definuje ako „*dôležitý záujem štátu realizovaný pri výkone verejnej moci, ktorý prevažuje nad oprávneným záujmom fyzickej osoby alebo viacerých fyzických osôb a bez jeho realizácie by mohli vzniknúť rozsiahle alebo nenahraditeľné škody.*"

V správnom práve býva niekedy zjednodušene definovaný ako opak súkromného záujmu alebo záujmu určitej skupiny. Chápanie pojmu verejný záujem však ovplyvňujú aj kultúrne rozdiely a konkrétna situácia. Preto má ako koncept svoje limity. Na obmedzenie alebo zásah do autonómie jednotlivca by sa mal používať len v kontexte splnenia viacerých podmienok.

Referencie
----------

1. 1 2  Sičáková-Beblavá, E. Teoretický pohľad na problematiku konfliktu záujmov. In: Sičáková-Beblavá, E. Nechala, P. (editori), Aby nevládol len súkromný záujem (komparatívna analýza riešenia konfliktu záujmov a odporúčania pre Slovensko). Transparency International Slovensko, Bratislava, s. 9, Dostupné online
2. 1 2  PÍRY, Martin. *Verejný záujem*. V Banskej Bystrici : Belianum, 2021. 183 s. ISBN 978-80-557-1907-8.
3. ↑   *Zákon č. 552/2003 Z. z. o výkone práce vo verejnom záujme* [online]. Bratislava: Úrad vlády SR, 2003-11-06, [cit. 2024-02-24]. Dostupné online.
4. ↑   *Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov* [online]. Bratislava: Úrad vlády SR, 2004-05-26, [cit. 2024-02-24]. Dostupné online.
5. ↑   *Zákon č. 122/2013 Z. z. o ochrane osobných údajov a o zmene a doplnení niektorých zákonov* [online]. Bratislava: Úrad vlády SR, 2013-04-30, [cit. 2024-02-25]. Dostupné online.
6. ↑  MACHAJOVÁ, Jozefína; SOBIHARD, Jozef; HRNČIAR, Dušan; PIROŠÍK, Vladimír; PIROŠÍKOVÁ, Marica, POMAHAČ, Richard; PRŮCHA, Petr *Všeobecné správne právo*. 5. aktualizované. vyd. Bratislava : Paneurópska vysoká škola, 2010. 688 s. ISBN 978-80-89447-27-5.

Zdroj
-----

*Tento článok je čiastočný alebo úplný preklad článkov Public interest na anglickej Wikipédii a Veřejný zájem na českej Wikipédii.*